गुरु से गोली की भाषा बोलने और विद्यार्थियों के पथभ्रष्ट होने के लिए उनके मां-बाप और अध्यापक काफी हद तक जिम्मेदार माने जा सकते हैं। इंसान की प्रथम पाठशाला घर-परिवार है। घर-परिवार के संस्कार और माहौल ही बच्चे के अच्छे-बुरे चरित्र का निर्माण करता है। लेकिन अगर बच्चों को शिक्षा संस्थानों में भी नैतिकता और संस्कार सिखाएं जाएं तो वे नैतिकता की राह चलें, अपने गुरुओं, माता-पिता और बड़ों का सम्मान करें। शिक्षा संस्थान विद्यार्थियों को डॉक्टर, इंजीनियर, वकील या और कुछ बनाने के साथ-साथ आदर्श और मर्यादित विद्यार्थी भी बनाएं। वे ही सभ्य समाज का निर्माण कर सकते हैं।